b'\n_START_ARTICLE_\nTercijalec\n_START_PARAGRAPH_\nTercijalec je izraz za pretirano pobo\xc5\xbeno osebo svetohlinskega zna\xc4\x8daja. Uporablja se v slab\xc5\xa1alnem smislu, saj mu priti\xc4\x8dejo vedenjski vzorci opravljivosti, predsodkarstva ali hinavstva. Izraz se pogovorno najve\xc4\x8dkrat uporablja za osebe \xc5\xbeenskega spola (ednina: tercijalka). Izhaja iz latinskega tertianus s pomenom\xc2\xa0\xc2\xbbvojak tretje legije\xc2\xab\xc2\xa0oziroma\xc2\xa0\xc2\xbbpripadajo\xc4\x8d tretji vrsti\xc2\xab. V trinajstem stoletju so se tako imenovali fran\xc4\x8di\xc5\xa1kanski in dominikanski lai\xc4\x8dni redovi,\xc2\xa0\xc2\xbbbratje tretjega reda\xc2\xab, in po njih je bil prevzet dana\xc5\xa1nji pomen besede. Izvirno so se namre\xc4\x8d zdele hinavske tiste osebe, ki so se kazale izrazito pobo\xc5\xbene, a niso prestopile v redovno \xc5\xbeivljenje.'